ระยองเงียบทั้งอำเภอ ผวาโควิดฯ โรงเรียนปิด ตลาดสดแทบไร้คนเดิน 
สำรวจตลาด ในสภาพบรรยากาศอึมครึมที่ระยอง หลังพบทหารอียิปต์ เข้าพักในโรงแรมเดินเที่ยวห้างฯ กลางเมือง ติดโควิด-19 ชาวบ้านเริ่มเก็บตัวไม่ออกมาเดินจับจ่ายเหมือนเดิม พ่อค้าแม่ค้าตลาดสดบ่นขายของไม่ได้ ส่วนโรงเรียนปิดแทบหมดอำเภอ ถือโอกาสทำความสะอาดเพื่อความมั่นใจของผู้ปกครองจากกรณีมีรายงานทหารอียิปต์มาพักโรงแรมที่ จ.ระยอง ขณะปฏิบัติภารกิจ ช่วงวันที่ 8-11 ก.ค. ที่ผ่านมา ถูกตรวจพบติดเชื้อโควิด-19 จำนวน 1 ราย เป็นทหารชาย อายุ 43 ปี โดยมีการระบุว่า ขณะอยู่ที่ จ.ระยอง นอกจากโรงแรมที่พัก คณะทหารดังกล่าว ได้เดินทางไปในสถานที่ต่างๆ เช่น ห้างสรรพสินค้าในตัวเมืองระยองทั้งนี้ เมื่อวันที่ 13 ก.ค. ได้มีประกาศปิดโรงเรียนในพื้นที่ 8 แห่ง อย่างไม่มีกำหนด ได้แก่ โรงเรียนสาธิตเทศบาลนครระยอง โรงเรียนนครระยองวิทยาคม โรงเรียนเทศบาลบ้านปากคลอง โรงเรียนเทศบาลวัดปากน้ำ โรงเรียนวัดโขดทิมทาราม โรงเรียนเทศบาลวัดลุ่ม ศูนย์เด็กเล็กวัดเนินพระ และศูนย์เด็กเล็กวัดป่าประดู่ เพื่อเป็นการป้องกันการแพร่ระบาดไวรัสโควิด-19 เนื่องจากมีผู้ปกครองเด็กนักเรียนทำงานอยู่ภายในโรงแรมแห่งหนึ่ง อ.เมืองระยอง มีประวัติสัมผัสทหารชาวอียิปต์ ติดเชื้อโควิด-19ผู้สื่อข่าวรายงาน บรรยากาศช่วงเช้าวันที่ 14 ก.ค. ภายหลังมีคำสั่งปิดการเรียนการสอนโรงเรียนในเขตทศบาลนครระยอง ยังพบว่าโรงเรียนในเขตรอบนอกในพื้นที่อ.เมืองระยอง ทางโรงเรียนได้หยุดทำการเรียนการสอนเกือบทุกแห่ง ทางครูและเจ้าหน้าที่ของโรงเรียนได้ร่วมกันทำความสะอาดอุปกรณ์ต่างๆ ส่วนโรงเรียนเด็กเล็ก ได้ทำความสะอาดอุปกรณ์เครื่องเล่นของเด็กทั้งหมด เพื่อความมั่นใจและสบายใจของผู้ปกครองขณะเดียวกัน หลังมีการเผยแพร่ข่าว ทหารจากประเทศอียิปต์ติดเชื้อไวรัสโควิด-19 ได้เข้าพักในโรงแรม และออกไปเดินเที่ยวห้างสรรพสินค้าภายในเขตเทศบาลเมืองระยอง ทำให้เช้าวันนี้ที่ตลาดสดเทศบาล 4 บรรยากาศเงียบเหงาผิดไปจากเดิม ผู้คนต่างเกรงจะติดเชื้อ จึงไม่ออกมาซื้อกับข้าวไปปรุงอาหารขณะที่พ่อค้าแม่ค้าได้ตั้งร้านจัดเตรียมอาหารสด เพื่อจำหน่ายตั้งแต่ตีสาม โดยบอกว่าถ้าเป็นสถานการณ์ปกติ ช่วงเวลาตีสี่ตีห้า คนจะทยอยมาซื้อของแน่นตลาด แต่พอมีข่าวเรื่องเชื้อโควิด คนบางตาอย่างเห็นได้ชัด
สำรวจตลาด ในสภาพบรรยากาศอึมครึมที่ระยอง หลังพบทหารอียิปต์ เข้าพักในโรงแรมเดินเที่ยวห้างฯ กลางเมือง ติดโควิด-19 ชาวบ้านเริ่มเก็บตัวไม่ออกมาเดินจับจ่ายเหมือนเดิม พ่อค้าแม่ค้าตลาดสดบ่น
ทหารอียิปต์,ทหารอียิปต์ระยอง,ทหารอียิปต์ติดเชื้อโควิด,ระยอง,โควิดระยอง,โควิด-19,ข่าวทั่วไป